पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. घर में सीढ़ी से गिरने पर हेड इंजरी में अधिक खून बहने से प्रदेश के अक्षय ऊर्जा विभाग के अतिरिक्त प्रधान सचिव डॉ. हरबख्श सिंह की बुधवार को मौत हो गई। वे 1981 बैच के आईएएस अधिकारी थे। वे गुड़गांव सहित कई जिलों में विभिन्न पदों पर अपनी सेवा दे चुके थे।
हरबख्श सिंह सेक्टर-15 पार्ट टू स्थित पार्क व्यू अपार्टमेंट में पहली मंजिल की एक फ्लैट में रहते थे। मंगलवार की रात वे घर पर अकेले थे। मंगलवार देर रात वे अपार्टमेंट की सीढ़ी से गिर गए, जिससे उनके सिर, सीने और घुटने में बाईं तरफ चोट लगी। पोस्टमार्टम रिपोर्ट के अनुसार सिर फटने से काफी खून निकला गया। काफी देर तक खून बहता रहा।
किसी ने बहते खून को रोकने की कोशिश नहीं की। सुबह लगभग 4 बजे किसी पड़ोसी ने उन्हें इस हालत में देखा। घटना की जानकारी मिलते ही मौके पर काफी लोग जमा हो गए। तत्काल इसकी जानकारी पुलिस को दी गई। लोग उन्हें उठाकर सिविल अस्पताल ले गए। जांच के दौरान डॉक्टरों ने उन्हें मृत घोषित कर दिया।
हालांकि घटना के समय को लेकर भ्रम बना है। पोस्टमार्टम करने वाले डॉ. दीपक माथुर के अनुसार मंगलवार देर रात एक से 3 बजे के बीच के बीच यह घटना हुई होगी। उन्हें घायल अवस्था में सुबह 4.12 बजे अस्पताल लाया गया। इस दौरान सिर से काफी खून बहने से उनकी मौत हो गई। घटना की सूचना मिलते ही उनके परिजन, डीसी पीसी मीणा, पुलिस कमिश्नर आलोक मित्तल सहित कई अधिकारी पोस्टमार्टम हाउस पहुंचे।
डॉ. हरबख्श सिंह की अप्राकृतिक मौत को लेकर सीआरपीसी की धारा 174 के तहत कार्रवाई की जा रही है। उनके परिजन बॉडी लेकर जालंधर पंजाब ले गए। उनके परिवार में पत्नी और दो बेटे हैं।
-आलोक मित्तल,पुलिस कमिश्नर
(आगे की स्लाइड में देखें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn